સુરતઃ પાસ કન્વિનર સહિત 15 કાર્યકર્તા સામે હત્યાના પ્રયાસનો ગુનો દાખલ | Attempted To Murder Case Against Paas Convinor In Surat - Gujarat Elections 2017 News | I Am Gujarat
Gujarati News Gujarat Election 2017 સુરતઃ પાસ કન્વિનર સહિત 15 કાર્યકર્તા સામે હત્યાના પ્રયાસનો ગુનો દાખલ
સુરતઃ પાસ કન્વિનર સહિત 15 કાર્યકર્તા સામે હત્યાના પ્રયાસનો ગુનો દાખલ
Published: Dec 07, 2017 21:41 pm IST
1/5પાસ કન્વિનર સામે હત્યા કરવાનો આરોપ
હાર્દિક પટેલ સાથે સુરત પાસ કન્વિનર અલ્પેશ કથિરીયા
સુરતઃ ચૂંટણીના બે દિવસ પહેલા અમરોલી પોલીસ સ્ટેશનમાં પાસના કન્વિનર અલ્પેશ કથિરીયા સહિત 15 કાર્યકર્તા સામે મારામારી અને હત્યાના પ્રયાસનો ગુનો દાખલ કરવામાં આવ્યો છે. તેમની પર આરોપ છે કે ગઈ કાલે ભાજપના કાર્યકર કલ્પેશ દેવાણીને તેની ઓફિસ નીચે મારા માર્યો હતો.
2/5ભાજપના કાર્યકરે કરી હતી વિવાદીત પોસ્ટ
લોકલ ન્યૂઝ ચેનલના અહેવાલ મુજબ ભાજપના કાર્યકર કલ્પેશ દેવાણીએ ખોડલ ધામના પ્રમુખ નરેશભાઈ પટેલ સામે ફેસબુક પર કોઈ વિવાદીત પોસ્ટ મૂકી હતી. આ પોસ્ટને કારણે પાટીદારોમાં ભારે વિરોધ જોવા મળ્યો હતો.
3/5મારામારીનો આક્ષેપ
બુધવારે રાત્રે જ્યારે કલ્પેશ અમરોલી સ્થિત તેની ઓફિસ નીચે ઉભો હતો ત્યારે 10 થી 15 યુવકો આવ્યા અને તેને માર માર્યો હતો. ગંભીર રીતે ઈજાગ્રસ્ત થયા તેને હોસ્પિટલ ખસેડવામાં આવ્યો હતો.
4/5પાસના કાર્યકરો અને કન્વિનર પર આરોપ
પોલીસની પ્રાથમિક તપાસમાં સામે આવ્યું છે કે હુમલો કરનારા લોકોમાં પાસના કન્વિનર અલ્પેશ કથિરીયા અને અન્ય કાર્યકરો હતા. પોલીસે આ તમામ 15થી વધુ કાર્યકરો સામે મારા મારી અને હત્યાના પ્રયાસનો ગુનો દાખલ કર્યો છે.
5/5ચૂંટણી પર તેની અસર શું થશે?
ચૂંટણીના બે દિવસ પહેલા પાસ કન્વિનર પર ગુનો દાખલ થતાં હવે તેની અસર ચૂંટણી પણ કેટલી પડશે તે હવે જોવું રહ્યું. પોલીસ આ મામલે વધુ તપાસ કરી રહી છે.